Tolong jelaskan mengenai Diagnosis dari Penyakit anemia dalam bahasa melayu

Satu-satu cara mengesan anemia adalah dengan  ujian darah. Lazimnya, kiraan darah lengkap boleh dilaksanakan. Selain daripada melaporkan jumlah sel darah merah dan tahap hemoglobin,  penganalisis automatik juga boleh mengukur saiz sel darah merah, yakni satu alat penting untuk membezakan sebab-sebabnya.

Kekadangnya, ujian lain diperlu untuk membezakan lagi sebab-sebab  anemia. Ini dibincangkan bersama dengan diagnosis pembezaan (bawah). Doktor mungkin juga  memutuskan membuat ujian darah penyaringan yang lain untuk menentukan sebab keletihan, tahap-tahap glukosa, kadar pemendapan eritrosit, feritin, ujian fungsi renal serta elektrolit mungkin menjadi sebahagian daripada kajian diagnosis intensif.

Tanda-tanda yang senang dikenalpasti bagi pesakit anemia antaranya adalah:

Tanda-tanda pucat pada bibir dan sekeliling mulut, kuku, pelipat dan di bahagian dalam kelopak mata.

Tidak bermaya, letih, dan lemah badan.

Pendek nafas apabila melakukan senaman..

Pening, pitam disebabkan oleh kurangnya oksigen sampai ke otak.

Angina pektoris iaitu suatu keadaan apabila berlaku kesakitan di dada yang diakibatkan oleh oksigen yang sampai ke jantung tidak mencukupi.

Palpitasi, iaitu suatu keadaan apabila denyutan jantung menjadi cepat dan kuat secara luarbiasa.

Kurang selera makan dan kehilangan berat badan, sukar untuk berjalan; dan mental bercelaru yang disebabkan oleh kekurangan vitamin B12.

Penyakit demam kuning (jaundis) terjadi bagi kes anemia hemolitik .